పితృ తిథిన దైవపూజ?..
పితృ తిథిన దైవపూజ?
Sat, Aug 31, 2013, 12:57 PM
పితృతిథి రోజున పితృదేవతలను ఆహ్వానించి మడికట్టుకుని వారికి ఇష్టమైన వంటకాలను సిద్ధం చేయడం, పితృదేవతలను పూజించి బ్రాహ్మణులకు భోజనాలు ఏర్పాటు చేయడం అనాదిగా ఆచారంగా వస్తోంది. ఈ విధంగా చేయడం వలన పితృ దేవతలు సంతృప్తి చెందుతారని అంతా భావిస్తుంటారు.
అయితే ఇలా పెద్దల తిథులకి సంబంధించిన రోజుల్లో, రోజువారి పూజ చేసుకోవచ్చో లేదో తెలియక చాలామంది తికమక పడుతుంటారు. పితృ కార్యానికి ముందు దేవుడికి నైవేద్యం పెట్టాలో, ఆ తరువాత సమర్పించాలో అర్థంకాక అయోమయానికి లోనవుతుంటారు. పెద్దల తిథి రోజున నిత్య పూజలు యధావిధిగా చేయవచ్చని శాస్త్రం చెబుతోంది. ఈ రోజున దైవానికి పాలు - పండ్లు నైవేద్యంగా సమర్పించవచ్చు. కానీ మహా నైవేద్యాన్ని మాత్రం ... పితృ దేవతలతో పాటే నివేదన చేయాలని శాస్త్రం చెబుతోంది.
పితృకార్యానికి వచ్చిన బ్రాహ్మణులకు వడ్డన జరుగుతోన్న సమయంలోనే, ఆయా పదార్థాలను మరో పళ్లెంలోకి తీసి దైవానికి సమర్పించాలని అంటోంది. ఈ విధంగా చేయడం వలన ఎలాంటి దోషం కలగదని చెబుతోంది. ముందుగా తల్లిదండ్రులను పూజించాలనీ, ఆ తరువాత దైవాన్ని ఆరాధించాలనే అర్థం ఈ ఆచారంలో దాగివుందనే విషయం మనకి బోధపడుతుంది.
pitru tithina daivapuja?..
pitru tithina daivapuja?
Sat, Aug 31, 2013, 12:57 PM
pitrutithi rojuna pitrudevatalanu aahvaaninchi madikattukuni vaariki ishtamaina vantakaalanu siddham cheyadam, pitrudevatalanu poojinchi braahmanulaku bhojanaalu erpaatu cheyadam anaadigaa aachaaramgaa vastondi. ee vidhamgaa cheyadam valana pitru devatalu santrupti chendutaarani antaa bhaavistuntaaru.
ayithe ilaa peddala tithulaki sambandhinchina rojullo, rojuvari pooja chesukovachho ledho teliyaka chaalaamandi tikamaka padutuntaaru. pitru kaaryaaniki mundu devudiki naivedyam pettalo, aa taruvaata samarpinchaalo ardhamkaaka ayomayaniki lonavutuntaaru. peddala tithi rojuna nitya poojalu yadhaavidhigaa cheyavachani saastram chebutondi. ee rojuna daivaniki paalu - pandlu naivedyamgaa samarpinchavachhu. cony mahaa naivedyaanni maatram ... pitru devatalato pate nivedana cheyalani saastram chebutondi.
pitrukaaryaaniki vachina braahmanulaku vaddana jaruguthonna samayamlone, aayaa padaarthaalanu maro pallemloki teesi daivaniki samarpinchaalani antondi. ee vidhamgaa cheyadam valana elanti dosham kalagadani chebutondi. mundugaa tallidandrulanu poojinchaalanii, aa taruvaata daivaanni aaraadhinchaalane artham ee aachaaramlo dagivundane vishayam manaki bodhapadutundi.